google/wiki40b huggingface dataset:
Neenah kraftverk

Neenah kraftverk er et varmekraftverk i Winnebago County, i delstaten Wisconsin i det nordlige USA. Anlegget har en installert produksjonskapasitet på 360 MW fordelt på 2 like store turbiner med effekt på 150 – 186 MW hver, avhengig av sesong. Operatør er energiselskapet Alliant Energy Generation Corp LLC. 
Det stod ferdig utbygd i 2000. Brenselkilden er hovedsakelig naturgass.
Sagn

Sagn (av det norrøne verbet segja, «å fortelle noe», altså «sagn» som i «utsagn») er en kort, ofte enepisodisk, muntlig fortelling nært knyttet til folketroen. Sagnene er gjenfortalt (tradert) folkediktning. Fortellinger om fortellerens egne møter med det overnaturlige kalles memorat.
Sagn forekommer i flere varianter og kan kategoriseres etter innhold i naturmytiske sagn, historiske sagn, opphavssagn og nåtidssagn eller moderne sagn. Sagnet forteller om krefter mennesket ikke kan kontrollere, og som det bør passe seg for. I motsetning til eventyret, der helten seirer over motstanderen, ender sagnet stort sett med nederlag for hovedpersonen. 
Sagn skiller seg fra eventyr ved at fortellinger utgir seg for å være sanne. Det betyr ikke at fortelleren nødvendigvis tror på innholdet, men han må gå god for det i fortellersituasjonen. Mens eventyr ikke er knyttet til bestemte steder og dertil foregår i en ubestemmelig tid, forsterkes sagnenes virkelighetstilknytning ved at begivenhetene ofte oppgis å ha foregått på et navngitt sted med navngitte personer. På denne måten underbygges fortellingens troverdighet. Ikke desto mindre finner vi ofte samme fortelling knyttet til mange forskjellige steder. Dette kaller vi vandresagn i motsetning til lokalsagn som bare finnes på ett sted.
Fortellinger som er mindre enn en episode kalles sagnnotis.

Moderne sagn

Vandrehistorier er moderne hverdagsfortellinger med et humoristisk eller skremmende poeng som fortelles som om de er sanne, men som vanligvis ikke er det. Slike vandrehistorier kalles på engelsk «urban legends» («bylegender» eller «urbane sagn») og har flere likhetstrekk med gamle sagn og folkeeventyr. De spres oftest muntlig, og gjerne som om de skal ha skjedd en bekjent, men den samme vandrehistorien kan opptre over hele verden. Vandrehistorier om folk som mener seg bortført av romvesener viser stort slektskap med de naturmytiske bergtakingssagnene. Mange av disse moderne vandresagnene likner også på tradisjonelle spøkelseshistorier. 
Når en usann vandrehistorie gjengis som sann i en avis, kalles den ofte avisand. Utbredelsen av halvsanne anekdoter og rykter har økt stort med internett og e-post og de fleste vandrehistorier spres slik i dag. Oftest er det rein underholdning, men de kan også fungere som lærestykker med tydelig moral.
Durza

Skugger

En skugge er en helt vanlig trollmann som har mant frem en ånd som er sterkere en trollmannen selv. Når den sterkere ånden er mant frem vil den ta bolig i trollmannens kropp og trollmannen vil bli en skugge.
Stein Grieg Halvorsen

Utmerkelser

Stein Grieg Halvorsen ble utnevnt til ridder av 1. klasse av St. Olavs Orden i 1979 og var også ridder av den svenske Nordstjerneordenen. Han er også tildelt Kritikerprisen, Aase Byes legat og Gry-statuetten.
Klippestuping

Klippestuping er en sport som ligner på vanlig stuping, men skiller seg ut som farligere og hopping fra høyder opp mot tretti meter.
I Norge finnes bare én klippestuper som konkurrer på et høyt nivå. Det er Magnus Dehli Vigeland, som har en personlig rekord hva gjelder høyde på 27 meter. Tidligere har også Gunnar Bull-Berg konkurrert.
I juli 2010 var det for første gang i historien konkurranse i verdensserien i Norge. Konkurransen foregikk i Kragerø. VM i svømming 2013 var det første verdensmesterskap i svømming med klippestuping.
Sa'gya

Sa'gya (wylie: sa skya rdzong, tibetansk: ས་སྐྱ་རྫོང Sakya Dzong, kinesisk: 萨迦县; pinyin: Sàjiā Xiàn) er et fylke i den autonome region Tibet i Folkerepublikken Kina, øst i prefekturet Xigazê.
Sakyaklostereret ligger her. Det er hovedkloster innen sakyatradisjonen i tibetansk buddhisme (Vajrayana), hvis patriarker hersket over Tibet fra misten av 1200-tallet tilo midten av 1300-tallet. Dets enestående bibliotek regnes som «»det annet Dunhuang».
Lockheed Lodestar

Lodestar i norsk tjeneste

Norge fikk i perioden 1941–1943 tildelt 12 Lodestar som ble satt inn på den såkalte Stockholmsruten, en kurérrute mellom Stockholm og Leuchars i Skottland. Av hensyn til det nøytrale Sverige kunne ikke disse flyene operere som militære fly. De fikk sivil, engelsk registrering og ble formelt drevet som en av BOACs ruter, fløyet av lokalkjente norske flyvere, i selskapets uniform og utstyrt med engelske pass. I pakt med BOACs navnsetting av Lodestar fikk også disse «Loch-navn», men etter norske innsjøer; som Loch Lesja og Loch Losna.
I 1945, etter frigjøringen, ble No. 20 Transport Squadron opprettet på Fornebu. 15. august 1946 ble denne videreført som 335 skvadron (Transportskvadronen). I årene 1945–1950 disponerte skvadronen 7 Lodestar-fly.
Symfoni nr. 7 (Sjostakovitsj)

Struktur

Leningradsymfonien var opprinnelig ment å bestå av bare én sats, men efterhvert utvidet Sjostakovitsj den til tradisjonelt omfang, dvs. fire satser.

Første sats: Allegretto

Innledningssatsen tilsvarer grunnmønsteret i en sonatesats. Den avspeiler de idylliske førkrigsforholdene under den sovjetiske sosialismen. Imidlertid står dette temaet i kontrast til et mer opprørt og voldspreget tonebilde, som gjerne blir assosiert med den forestående invasjonen. Det dominerende marsjmotivet, som opptrer tolv ganger i løpet av satsen, blir stadig høyere og mer påtrengende. I Sjostakovitsjs Erindringer, som ble utgitt posthumt av Solomon Volkov, betegner komponisten imidlertid denne musikken som «Stalintemaet», hva som muligens innebærer en implisitt kritikk av stalinismen. Satsen siterer også Franz Lehárs operette Den glade enke, som var blant Adolf Hitlers yndlingsverker. Typisk lengde: 25 minutter

Annen sats: Moderato (poco Allegretto)

Annen sats kan tidvis minne om en livlig scherzo, men også her finner man mer voldelige innslag som kan minne om det brutale temaet i operaen Lady Macbeth fra Mtsensk (op. 29  fra 1930–32). Denne satsen er tildels preget av en grotesk humor, som blant annet kommer til uttrykk gjennom en «militærvals». Typisk lengde: 10 minutter

Tredje sats: Adagio

Den tredje satsen blir preget av en koralstruktur, som ytterligere styrkes ved treblåsernes kirkeorgelaktige bidrag. Det kirkemusikalske preget kan vise til russisk folketradisjon, som var sterkt forankret i ortodoks tro til tross for landets politiske system, og i tillegg spores en hommage til Igor Stravinskij og hans Salmesymfoni. Groteskeriet fra annen sats finner tilsist gjenklang i en sirkusmarsj. Typisk lengde: 20 minutter

Fjerde sats: Allegro non troppo

Avslutningssatsen fremstiller selve krigsymfoniens høydepunkt, nemlig seieren. Sjostakovitsj griper her til et tradisjonelt virkemiddel i krigsmusikk, nemlig en barokkpreget sarabande, en langsom, sorgtynget form for musikk. Her, som i flere andre av hans krigskomposisjoner (blant annet Åttende symfoni), står den noe høytidelige sørgemusikken overfor groteske temaer, slik at krigens kontrast mellom vold, lidelse og triumf trer tydelig frem. Typisk lengde: 15 minutter

Instrumentering

Pikkolofløyte, to store fløyter, to oboer, liten klarinett i Ess, to klarinetter i B og A, bassklarinett i B, to fagotter, kontrafagott, fire horn, tre trompeter, tre posauner, basstuba, pauke, stort og lite slagverk, triangel, cymbal, xylofon, tam-tam, tamburin, klaver, to harper og strykeinstrumenter.

I andre media

Den tyskproduserte filmen Leningrad Symphonie – Eine Stadt kämpft um ihr Leben fra 2017 dokumenterer tilblivelsen og oppføringen av verket gjennom blant annet intervjuer med tidsvitner og arkivopptak.
Eddie Lewis

Klubblag

Eddie Lewis skrev under for den engelske klubben Fulham i mars 2000. Han debuterte for Fulham den 21. mars 2000 i en ligakamp mot Barnsley, og totalt spilte han 8 ligakamper for the Cottagers i siste del av 1999/00-sesongen. Hans første mål for Fulham kom 29. november 2000 da de slo Derby County 3-2 i den engelske ligacupen. I 2000/01-sesongen fikk han bokført 7 ligakamper for laget fra London. Den påfølgende sesongen ble det bare 1 ligakamp på Lewis, og den kom 11. mai 2002 da Fulham tapte 3-0 for Blackburn Rovers i Premier League, og det var også Lewis sin første kamp i den engelske toppdivisjonen.
I september 2002 ble han solgt til Preston North End for £ 500 000, og hans første kamp for Preston kom 11. september 2002. Denne kampen var mot Scunthorpe United i ligacupen, og tre dager senere fikk han sin ligadebut for the Lillywhites da Preston spilte 2-2 mot Sheffield Wednesday. Hans første mål for Preston kom da de slo Birmingham City 2-0 i ligacupen, mens hans første ligamål kom 30. november 2002 da Preston vant 2-1 over Coventry City. I 2002/03-sesongen scoret Lewis 5 ligamål på 38 kamper, i 2003/04-sesongen ble det 6 ligamål på 33 kamper, mens han i 2004/05 sesongen fikk bokført 4 ligamål på 40 kamper for klubben fra Lancashire.
I juni 2005 gikk Lewis gratis til Leeds United, og han debuterte for Leeds den 7. august 2005 i en ligakamp mot Millwall. Hans først mål for the Whites kom 20. august 2005 da Leeds vant 2-0 over Wolverhampton Wanderers i en ligakamp på Elland Road. Totalt scoret han 5 ligamål på 43 kamper for Leeds i 2005/06-sesongen, mens han i 2006/07-sesongen laget 3 ligamål på 41 kamper.
Etter å ha spilt 1 ligakamp og 1 cupkamp for Leeds i starten på 2007/08-sesongen ble han solgt til Derby County for et ukjent beløp i august 2007. Den 25. august 2007 spilte Lewis sin første kamp for Derby da de tapte 2-1 for Birmingham City i en ligakamp på Pride Park Stadium.
Cynea

Utseende

Middelsstore (vingespenn 30-40 millimeter) smygere, ensfarget brune eller med små, hvite flekker på forvingen.

Utbredelse

Slekten er utbredt i Sør- og Mellom-Amerika.
KV39

KV39 er et gravkammer i Kongenes dal i Egypt. Det er en av mulige fgravsteder for farao Amenhotep I. Den er høyt oppe i klippene, godt unna dalbunnen og andre kongelige gravsteder. Den ligger ved en liten wadi som løper fra østsiden av Al-Qurn, rett under ryggen der village de repos (arbeidernes hvileområde) ligger.
Ikke bare er beliggenheten uvanlig, det er også gravens utforming. Den har to akser, en i øst og en i sør. Den ble oppdaget av Macarious og Andraos, som arbeidet for Victor Loret, men ikke fullstendig utforsket den gang. Da gravkammeret ble utgravd og nøyere studert i 1990-årene av egyptologen John Rose ble det funnet attester for Thutmose I, Amenhotep I og muligens Thutmose II. Stedet ble ytterligere utforsket i 2002 av Ian Buckley; hans team korrigerte plantegningene og fant potteskår.
Et annet mulig gravsted for Amenhotep I er AN B.
Alasmidonta arcula

Utbredelse

Arten er endemisk til Georgia (USA).
Svein Harald Øygard

Biografi

Øygard er utdannet sosialøkonom fra Universitetet i Oslo. Han var konsulent i Finansdepartementet, komitésekretær for Stortingets finanskomité, samt rådgiver for Arbeiderpartiets finansfraksjon på Stortinget.
Øygard jobbet i Finansdepartementet i perioden 1983–1988, og var statssekretær i Finansdepartementet fra 1990 til 1994 under Sigbjørn Johnsen (Ap). I sin periode som statssekretær var han med å gjennomføre en rekke tiltak for å få Norge ut av den daværende bankkrisa. Han ledet også arbeidet med Skattereformen 1992, Regjeringens Langtidsprogram og utredningen om økonomiske effekter av et eventuelt EU-medlemskap.
Øygard startet i den norske virksomheten til McKinsey & Company, et globalt strategi-konsulentselskap, i 1995, han ble valgt til partner i 2000, til direktør i 2006, og han ledet selskapets norske virksomhet fra 2005 til 2007.
Fra februar til september 2009 var Øygard sentralbanksjef på Island. I 2009 ble Øygard også spurt om han ville bli finansminister av statsminister Stoltenberg.
I september 2009 var Øygard igjen tilbake i Norge. Han tiltrådte igjen som direktør i McKinsey & Company og arbeidet for selskapet frem til 2016. Fra 2010 var han blant annet ansvarlig for McKinsey sin globale kompetanseutvikling og forskning innen olje- og gassektoren, og fra 2013 ledet han ut fra Brasil McKinsey sitt arbeid med energi i Sør-Amerika. I februar 2017 ble det meldt at han vil begynne å arbeide i Sparebanken 1 Markets.
Sopwith Bat Boat

Sopwith Bat Boat var en britisk flybåt konstruert og bygget fra 1912 til 1914. Det var et én-motors skyvefly og dobbeltdekker. Bat Bost var den første vellykkede flybåten og amfibiefly bygget i Storbritannia, og mange av dem ble brukt av Royal Navy, Hellas og i Tyskland.

Utvikling og design

Sommeren 1912 startet den britiske flypioneren Thomas Sopwith, som også var en ivrig seiler og racerbåt-entusiast, utformingen av en flybåt som fikk navnet «Bat Boat» etter en flyvemaskin i Rudyard Kiplings novelle With The Night Mail, for å kombinere sine interesser i luftfart og sjø. Den endelige konstruksjonen ble en dobbeltdekker, drevet av en Gnome roterende motor i en traktor konfigurasjon. Skroget var laget av kryssfiner plater sydd på plass med kobbertråd. Det ble bygget ved S. E. Saunders skipsbyggere i Cowes på Isle of Wight som stid for byggingen av skroget, mens vingene, på ca 30 ft (9.15 m)  ble bygget ved Sopwith's flyskole på Brooklands. Flyet var nær ferdigbygget  i august 1912, ble det oppgitt og forlatt, og aldri fløyet.
Sir John Soane's Museum

Historikk

Soane bygde om tre hus på den nordre siden av Lincoln's Inn Fields mellon 1792 og 1812. I årene 1808–09 bygde han et atelier og et privat museum på plassen hvor det tidligere lå staller. I 1812 bygde han om fronten mot gaten gjennom å legge til en kalkstensfasade.
Soane grunnla museet i sin livstid og fikk i 1833 igjennom en egen forordning om saken, The Soane Museum Act, i parlamentet, hvilken senere trådte i kraft ved Soanes død i 1837. Ifølge forordningen skulle den sentrale boligen med gatenummer 13 beholdes «så nøyaktig som mulig» i den opprinnelige tilstand etter Soanes død. Forordningen hadde som hensikt å unngå at eiendommen skulle tilfalle sønnen George. 
Sir John Soane's Museum er nå en statlig institusjon for arkitektur. Det har siden 1998 vært foretatt omfattende restaurering av eiendommen.
Vinter i Madrid

Handling

Harry Brett er en britisk krigsveteran som blir sendt til Madrid på hemmelig oppdrag fra British Secret Service for å vinne tilliten til den gamle skolekameraten Sandy Forsyth, som nå opererer som forretningsmann med tvilsomme interesser i Madrid.
Under dekke av å jobbe som oversetter for ambassaden, går Harry i gang med oppdraget. Imidlertid gjenkaller både byen og møtet med Sandy gamle minner. Da Harry oppdager at Sandys nåværende kjæreste er Barbara Clare, tidligere kjæreste med en tredje skolekamerat av dem begge, Bernie Piper, er sjokket totalt. Som overbevist kommunist kjempet Bernie på de internasjonale brigadenes side i den spanske borgerkrigen tre år tidligere og ble meldt savnet på slagmarkene ved Jarama. Barbara har imidlertid sin egen agenda – hun forsøker å finne ut hva som skjedde med Bernie og om han fortsatt kan være i live.
Harry finner seg etter hvert viklet inn i et spill som kan vise seg å bli meget farlig.
Championnat de France de handball (menn)

Championnat de France de handball er den profesjonelle håndballigaen for menn i Frankrike. Den ble etablert i 1952. Den norske landslagsspilleren Thomas Drange spilte i Championnat de France de handball fra 2010 til 2011.
Jane Got a Gun

Handling

Jane Hammond (Natalie Portman) er en god jente, gift med en av de verste skurkene i byen. Når hennes mann Bill (Noah Emmerich) går imot sin egen gjeng, de ondskapsfulle Bishop Boys, og returnerer hjem så vidt i live med åtte kuler i ryggen, tar Jane saken i egne hender.
Biff à la Lindström

Biff à la Lindström er en kjøttdeigsbiff lagd av gul løk, potet, rødbete, kjøttdeig og kapers.

Opprinnelse

Navnet Lindström lyder veldig svensk, men biffen kan ha russisk opprinnelse. Det er ikke bare rødbetene og kapersen som tilsier det. Ifølge den vanligste versjonen var rettens opphavsmann, kaptein Henrik Lindström (1831–1910), født og oppvokst i St. Petersburg.
En annen Lindström som får æren for retten er Adolf Henrik Lindstrøm som var den fremste norske polarkokken. Han var med både på Fridtjof Nansens og Roald Amundsens fartøy og ekspedisjoner til Sydpolen og gjennom Nordvestpassasjen.

Tradisjoner

Det skal ha vært i 1862 at Henrik Lindström besøkte Hotell Witt i Kalmar og der introduserte sin biff i Sverige. Det skal ha gått til på det viset at han kom til hotellet med noe gode venner den 4. mai. Han ville la dem smake en russisk rett som han pleide å spise i St. Petersburg. Til bordet bestilte Henrik inn de ingrediensene som trengtes til biffen: hakket kjøtt av velmørnet okse, finhakkede rødbeter, poteter, løk, egg, kapers, salt og hvit pepper. Ved bordet blandet vennene hans hver og en sin biff etter Henriks anvisninger. Biffene ble siden båret ut i kjøkkenet og stekt i smør i varm støpejernspanne. Resultatet ble høyt verdsatt, og siden den dagen finnes Biff à la Lindström alltid på Witts meny.
Resident Evil 2

Historie

Historien begynner 29. september 1998, to måneder og en dag etter det første spillet. Menneskene i Racoon City har nå blitt til zombier ved hjelp av T-viruset som har blitt spredt via rottene i kloakken. To folk dukker opp i Racoon city den ene en uerfaren politimann på sin første dag, den andre en college student som leter etter hennes forsvunne bror, Chris Redfield, en av hovedpersonene fra Resident Evil. Leon og Claire finner ut at de må sloss mot horder av zombier for å overleve og finne en vei ut av byen. Men det er noe farligere enn zombier der ute.
Dusinet fullt 2

Handling

Steve Martin og Bonnie Hunt kommer tilbake som foreldre i familien Baker, en familie med 12 barn. Mens de er på ferie havner de i konkurranse med en rivaliserende familie med åtte barn, med Eugene Levy i spissen.
Jičín

Historie

Byen ble grunnlagt i 1293.
Stabekk

Historikk

Stabekk er første gang nevnt i 1398, under navnet Stadbæk etter en liten bekk som kan ha rent omtrent der hvor jernbanen går idag. Stabekk gård var klostergods under Hovedøya, etter reformasjonen krongods. I 1647 blir bonden på Store Stabekk gård oppgitt å være Hans Stabech.
Stabekk ligger på markene til de fire tidligere gårdene Store Stabekk, Østre Stabekk, Øvre Stabekk (senere Ringstabekk etter eieren Jens Ring) og Skallum. Særlig gårdsbebyggelsen og deler av kulturlandskapet til Store Stabekk i Gamle Drammensvei og Skallum er fortsatt intakt. Bygninger tilhørende Østre Stabekk ligger ved siden av jernbanestasjonen og bak forretningsbebyggelsen fra 1933.
Området ble i hovedsak bygget ut i forbindelse med anleggelse av Drammenbanen i 1870–72, ved at jernbanen kjøpte opp tomter fra de omkringliggende gårdene til banetraseen og senere utparsellerte disse til jernbanens ansatte når trasevalget var klart. Særlig tomtene langt fra stoppestedene var billige. Jernbanen skapte muligheter for boligbygging i området da det på denne måten ble knyttet kommunikasjonsmessig nærmere til Oslo. Det var først et enkelt stoppested med ekspedisjonsbygning før dagens stasjonsbygning ble åpnet i 1902. Jernbanen førte også etter hvert til en senterbebyggelse med butikker, postkontor, lege, tannlege osv.
Selv om senterbebyggelsen kom på 1930-tallet, var det særlig i tiden etter andre verdenskrig at området for alvor ble bygget ut som en forstadsbebyggelse til Oslo og fikk det preget det har i dag. Før krigen var det et landlig område hvor byens befolkning leide seg inn om sommeren som feriested.
Stabækhøi hotell ble åpnet av Agust P. Stabæk og ble drevet i årene 1886-1917. Da kjøpte Ole J. Renberg Stabækhøi og begynte pensjonatskole for gutter. Han fikk oppført et undervisningsbygg og en bygård som nå er fredet og godt bevart. Han fikk også oppført en gymnastikksal i 1918 som siden ble bygget om til kino. Alle fire bygg ble tegnet av Arnstein og Eilif Arneberg.

Dagens bebyggelse på Stabekk

Handleområdet i Stabekk er delt mellom Øvre Stabekk og Nedre Stabekk, delt av en bakke. Begge områdene har en rekke butikker og på Nedre Stabekk er også Stabekk stasjon på Drammenbanen. Stabekk har et stort kinobygg fra 1918, påbygget i 1926, en kunstfrossen bandybane, en barneskole og videregående skole, samt en tennisklubb.
Det har vært bensinstasjon på nedre Stabekk siden 1930 og før det var det et bensindepot fra 1925.
Bygningen hvor det nå er gatekjøkken var opprinnelig en kiosk under Jubileumsutstillingen på Frogner 1914 og sto i Frognerparken, men ble flyttet til Stabekk i 1926. Bygget har fått et mindre påbygg, men har beholdt sin karakteristiske kuppel.
På Nedre Stabekk ligger Mariakirken som er sognekirken for Asker og Bærum katolske menighet.
Wayfaring Stranger

Wayfaring Stranger er et musikkalbum av tidligere vokalist i Dadafon og Krøyt, Kristin Asbjørnsen. Albumet ble utgitt i 2006.
Defense of the Ancients

Defense of the Ancients (DotA) er et spesialbygget scenario for Warcraft III: The Frozen Throne, basert på «Aeon of Strife» kartet til StarCraft.
Målet er å ødelegge basen til motstanderen, et godt bevoktet sted i hvert hjørne av kartet. Spillerne bruker «Helter» og assisteres av andre kraftfulle helter som spilles av andre folk + "Creeps" som er automatisk styrt til å angripe. Inne i spillet får helten høyere og høyere nivå (level) underveis og tjener gull som du kan kjøpe utstyr (items) for.
Kartet ble utviklet for første gang med World Editor til Warcraft III: Reign of Chaos. Det ble oppdatert da «The Frozen Throne» kom. Det har kommet ut mange nye versjoner siden den første versjonen. Den som helt klart har slått mest an er DotA Allstars, som hele tiden utvikles av mange programmerere. Nå blir Allstars brukt i store turneringer rundt om i verden, inkludert Blizzard's «Blizzcon», Asiatiske «World Cyber Games», «Cyberathlete Amateur»- og «CyberEvolution»-ligaen.
Defense of the Ancients er delt i to team av spillere: «the Sentinel» og «the Scourge». Spillerne på teamet «the Senitel» er plassert i sørvest-hjørnet på kartet. Teamet «the Scourge» er plassert i nordøst-hjørnet. Hver base er beskyttet av tårn og mange «creeps» som vokter hovedveiene inn til basene. I midten av hver base er "the Ancient", en bygning som må ødelegges for å vinne spillet.
Hver spiller kontrollerer en helt som har unike ferdigheter. I Allstars kan hver spiller velge blant 93 Helter. Alle har forskjellige ferdigheter som kan gi taktiske fordeler over andre Helter. Spillet avhenger av lagspill der flere spillere spiller med hverandre, så her er det viktig med god kommunikasjon med medspillerne.
Steinsgrenda

Steinsgrenda er en liten bygd som ligger på innersiden i Averøy kommune. På Steinsgrenda er det en liten Ica nær butikk. Nærmeste byer er Molde og Kristiansund.
Webster County (Iowa)

Navn

Fylket har navn etter politikeren Daniel Webster.
Ein mangfaldig kar

Ein mangfaldig kar (EMK) er et plateselskap basert i Göteborg i Sverige som er eid av norske Roger Langvik (f. 1979).
Etter en start i pop-rock, utvikler selskapet seg mot å gi ut mest Klassisk og Folk/Roots musikk.
Tlaxcala

Historie

Den prekolumbiske nasjonen Tlaxcala snakket samme språk som aztekerne. Imidlertid klarte Tlaxcala å motstå aztekernes angrep, og var i 1519 et av de få områdene i det sentrale Mexico utenfor aztekisk kontroll. På sin marsj fra kysten til Tenochtitlán kom Hernán Cortés til Tlaxcala, hvor tlaxcaltekerne først gjorde motstand, men senere allierte seg med spanjolene mot sin erkefiende.
Tlaxcala by ble grunnlagt i 1520 som en av de første europeiske byene i Mexico, og har historiske monumenter fra den eldste europeiske tiden. "La Capilla Abierta" (1528), det åpne kapellet, i det tidligere fransiskanerklosteret midt i sentrum av byen er kjent for å være ett av de eldste kloster i Mexico. På grunn av gjentatte epidemier ble Tlaxcala imidlertid overskygget av de nærliggende byene Puebla og Mexico by.
Som takk for hjelpen fikk tlaxcaltekerne en privilegert posisjon i den spanske kolonien, og tlaxcaltekerne ble ofte bosatt i andre områder for å pasifisere mindre vennlig innstilte folkeslag. Som etnisk gruppe er derfor tlaxcaltekerne borte, deres blod flyter i årene på mestiser i hele Mexico.